**Abbeyfeale** irsk: *Mainistir na Féile*, «Klosteret ved Feale») er en historisk markedsby i Limerick i Irland. Den ligger ved elven Feale, omkring 21 km fra Newcastle West ved hovedveien N21 16 km sørøst for Listowel og 38 km nordøst for Tralee. I henhold til folketellingen av 2016 har byen en befolkning på 2 023 innbyggere.

Historie
--------

Våpenskjoldet til jarlene av Desmond
Den første kjente bosetningen på stedet kom i 1188, da Brien O'Brien grunnla et cistercienserkloster der. I 1209 ble det knyttet til Monasternanagh i Pubblebrien. De eneste fysiske sporene etter klostrene er stein som ble brukt i byggingen av den katolske kirken. FitzGeralds festningen Purt Castle (også omtalt som Portrinard Castle) ligger omkring to og en halv km nordvest for byen, nå i ruiner etter at det ble ødelagt i ca. 1580.

I 1418 ble Thomas FitzGerald, 5. jarl av Desmond, fratatt sine landområder og i tillegg også jarldømmet av sin farbror, James FitzGerald, 6. jarl av Desmond, etter at Thomas hadde inngått et ekteskap langt under sin stand med Catherine MacCormac fra Abbeyfeale; Catherine var datteren til en av Thomas’ undersåtter, William MacCormac, kjent som «munken av Feale».

Avdukingen av statuen av fader Casey i 1910.
Et ekteskap mellom en mann av normannisk blod og en kvinne av innfødt irsk avstamning var i strid med Kilkennys vedtekter. I 1418 reiste de til Frankrike, men lykken ble kortvarig da Thomas døde i Rouen to år senere. Kjærlighetsfortellingen ble emnet for «Desmond's Song» av den irske poeten Thomas Moore.

Prominent på torget i Abbeyfeale står en statue av presten William Casey. Fader Casey var sogneprest fra 1883 til 1907 og hjalp leilendingene med å kjempe mot utleierne sine. Han var også med på dannet den første Land League-gruppen utenfor Mayo. Kampen handlet om «de tre F’ene»: «Fair rent, Fixity of tenure and Freedom of the tenant to sell his interest in his holding.» Det vil si rettferdig leie, uforanderlige eiendomsforhold og lensbesittelse, og frihet for leietakeren til å selge sin andel i sin beholdning. Det lokale gæliske fotballaget er navngitt til hans ære: Fr. Caseys GAA Club.

Referanser
----------

1. ↑   «Mainistir na Féile/Abbeyfeale», *Placenames Database of Ireland*
2. ↑   «Census 2016 Sapmap Area: Settlements Abbeyfeale». Census 2016. *Central Statistics Office*. Arkivert fra originalen den 13. juni 2018
3. 1 2 3  «Parish History», *Abbeyfeale Parish*
4. ↑   «Abbeyfeale Heritage Trail», *Abbeyfeale Community Council*
5. ↑   Webb, Alfred (1878): *A Compendium of Irish Biography*. Dublin
6. ↑   Cokayne, George Edward (1890): *Complete Peerage of England, Scotland, Ireland, Great Britain and the United Kingdom, Extant, Extinct, or Dormant*. BindIII. London: George Bell & Sons; s. 85
7. ↑   Moore, Thomas (1835): *The poetical works of Thomas Moore, including melodies, ballads, etc*. Philadelphia; s. 349
8. ↑   «Desmond’s Song»], *Bartleby.com*
9. ↑  Fr. Caseys GAA Club

Eksterne lenker
---------------

* Offisielt nettsted Rediger på Wikidata

* (en) Abbeyfeale – kategori av bilder, video eller lyd på Commons Rediger på Wikidata
* Fr. Caseys GAA Club
* Abbeyfeale United Soccer Club
* Abbeyfeale Online Arkivert 13. januar 2016 hos Wayback Machine.

|  |  |
| --- | --- |
| Oppslagsverk/autoritetsdata | GeoNames
 |